CELEX: 32010R1066
Language: el
Date: 2010-11-19 00:00:00
Title: Κανονισμός (ΕΕ) αριθ. 1066/2010 της Επιτροπής, της 19ης Νοεμβρίου 2010 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

20.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 304/9
            
         ΚΑΝΟΝΙΣΜΌΣ (ΕΕ) αριθ. 1066/2010 ΤΗΣ ΕΠΙΤΡΟΠΉΣ
   της 19ης Νοεμβρίου 2010
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμμορφούται με τον παρόντα κανονισμό.
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Νοεμβρίου 2010.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Προϊόν αποτελούμενο από ενισχυτή ακουστικών συχνοτήτων (15 W) και μεγάφωνο [περίπου 20 cm (8 ίντσες)] σε ενιαίο περίβλημα διαστάσεων περίπου 38 × 38 × 20,5 cm και βάρος περίπου 8 kg.
                  Το προϊόν είναι εφοδιασμένο με διεπαφές:
                  
                              —
                           
                           
                              για μουσικό όργανο, όπως ηλεκτρική κιθάρα·,
                           
                        
                              —
                           
                           
                              για ποδοχειριζόμενο ελεγκτή για ηχητικά εφέ·,
                           
                        
                              —
                           
                           
                              για συσκευή καταγραφής και αναπαραγωγής ήχου, όπως συσκευή MP3 ή δίσκου ακτίνας (CD)·, και
                           
                        
                              —
                           
                           
                              για ακουστικά κεφαλής.
                           
                        Επίσης είναι εφοδιασμένο με πλήκτρα χειρισμού για την ένταση, το κέρδος, τον ήχο και ηχητικά εφέ.
                  Το προϊόν λαμβάνει ηλεκτρικά σήματα από το μουσικό όργανο, τα ενισχύει μέσω του ενισχυτή ακουστικών συχνοτήτων και τα μετατρέπει σε ακουστό ήχο μέσω του μεγαφώνου.
               
               
                  8518 40 89
               
               
                  Η κατάταξη διέπεται από τους Γενικούς Κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 3 του Τμήματος XVI, καθώς και από το κείμενο των κωδικών ΣΟ 8518, 8518 40 και 8518 40 89.
                  Δεδομένου ότι το προϊόν δεν είναι εφοδιασμένο με μικρόφωνο ούτε έχει αποκλειστική διεπαφή για μικρόφωνο, δεν μπορεί να πραγματοποιεί λήψη ακουστού ήχου. Κατά συνέπεια, αποκλείεται η κατάταξη στη διάκριση 8518 50 ως ηλεκτρικής συσκευής για την ενίσχυση ήχου.
                  Το προϊόν είναι συνδυασμός μηχανών διαφόρων ειδών από τη σημείωση 3 του Τμήματος XVI, αποτελούμενος από μεγάφωνο της διάκρισης 8518 29, ηλεκτρικό ενισχυτή ακουστικής συχνότητας της διάκρισης 8518 40 και μηχάνημα ηχητικών εφέ της διάκρισης 8543 70.
                  Η λειτουργία ενίσχυσης ακουστικής συχνότητας αποτελεί την κύρια λειτουργία του προϊόντος, δεδομένου του επιπέδου επεξεργασίας των λαμβανόμενων σημάτων.
                  Ως εκ τούτου, το προϊόν πρέπει να καταταχθεί στον κωδικό ΣΟ 8518 40 89 ως ηλεκτρικός ενισχυτής ακουστικής συχνότητας.